Sund deltok i Junior-NM i alpint 2019, som ble arrangert i desember 2018, og kom der på 16.-plass i storslalåm og 1.-plass i slalåm. I junior-NM del to i Hafjell kom hun på femteplass i super-G og 13.-plass i utfor. Hun deltok i Vinter-EYOF 2019 i Bosnia-Hercegovina, men kjørte ut i både slalåm og storslalåm der. Hun deltok også i Norgesmesterskapet i alpint 2019 på Hemsedal, og kom der på 14.-plass i super-G, 18.-plass i storslalåm og 25.-plass i slalåm. Den 5. april 2019 fikk hun sin første pallplass i et FIS-renn, da hun kom på andreplass i super-G i Narvik.